Hogwarts

Le Schola de Magia e Incanteria Hogwarts (anglese: Hogwarts School of Witchcraft and Wizardry) es le schola de Harry Potter e su amicos in le saga homonyme scripte per J. K. Rowling. Situate in Scotia, Hogwarts es le schola principal pro le magos de Grande Britannia e Irlanda. Le studentes son dividite in quatro domos, Gryffindor, Slytherin, Ravenclaw, e Hufflepuff. In lor prime die del prime anno ad Hogwarts, le studentes son assortite per un cappello magic que determina in qual domo cata studente va ser.

Le studentes de Gryffindor son coragiose, le studentes de Ravenclaw son multo intelligente e studiose, le studentes de Slytherin son ambitiose e pursanguine (un termino que certe racistas del vetule familias de magos, qui non ha muggles in lor ancestria, usa pro describer se), e le domo Hufflepuff non discrimina ni es restricte - illo admitte omnes qui vole affiliar se con le domo e contribuer al communitate.


Categoria:Harry Potter